विवेकशील साझा पार्टी

विवेकशील साझा पार्टी नेपालको एक राजनीतिक दल थियो।  प्रतिनिधि सभा निर्वाचन, २०७४ पछि यो लोकप्रिय मतको आधारमा नेपालको छैटौँ ठूलो दल र बागमती प्रदेश सभामा पाँचँ ठूलो दल थियो। रवीन्द्र मिश्रको समूह राष्ट्रिय प्रजातन्त्र पार्टीमा  विलय भएपछि यसले अस्तित्वको सङ्कटको सामना गर्नुपरेको थियो भने बाँकी रहेको पार्टीले प्रतिनिधि सभा निर्वाचन, २०७९मा देशभरबाट ४,०४९ मत मात्र जुटाउन सकेको थियो। यो पार्टी १४ मङ्सिर २०८२ मा राष्ट्रिय स्वतन्त्र पार्टीमा विलय भएको थियो।

 पृष्ठभूमि 
यो मूल रूपमा २०७४ साउन ११ मा साझा पार्टी र विवेकशील नेपाली दलको विलयबाट स्थापना भएको थियो, तर २०७५ पुस २७ मा पार्टी विभाजित भएको थियो। दुई दलहरू २०७६ पुस २४ मा दोस्रो पटक विलय भएका थिए।

पार्टीका संयोजक रवीन्द्र मिश्रले विवेकशील साझा पार्टीलाई वैचारिक रूपमा दक्षिणपन्थी राष्ट्रिय प्रजातन्त्र पार्टीसँग विलय गरेका थिए। पार्टीका युवा नेताहरूले विलयको विरोध गरेका थिए र रवीन्द्र मिश्रको दस्तावेज विचार भन्दा माथि देशलाई अस्वीकार गर्दै पार्टीको मौलिक सिद्धान्तहरूलाई कायम राखेका थिए जसले सङ्घीयताको खारेजी र धर्मनिरपेक्षतामा जनमत सङ्ग्रहको प्रस्ताव राखेको थियो। तथापि, पूर्व काठमाडौँको नगरप्रमुखकी उम्मेदवार रञ्जु दर्शनाले केवल ६०० मत प्राप्त गर्दै २०७९ को निर्वाचनमा आफ्नो जमानत बचाउन असफल भएको थियो।

 इतिहास 
२०७४ साउन ११ मा साझा पार्टीले विवेकशील नेपाली दलसँग मिलेर विवेकशील साझा पार्टी बनाउने घोषणा गरिएको थियो। नयाँ पार्टीको नेतृत्व रवीन्द्र मिश्र र उज्वल थापाको संयुक्त नेतृत्वमा गरिएको थियो। पार्टीले आफ्नो चुनावी चिन्हको रूपमा तराजु अपनाएको थियो।विवेकशील साझा पार्टी घोषणा, मिश्र र थापा सहसंयोजक-कान्तिपुर दैनिक  

२०७४ को प्रतिनिधि सभा निर्वाचनमा, पार्टीले ६० सिटमा प्रतिस्पर्धा गरेतापनि तर कुनै पनि सिट जित्न असफल भएको थियो। पार्टीले समानुपातिक प्रतिनिधित्व अन्तर्गत २,१२,३३६ मत प्राप्त गरेको थियो र देशको छैटौँ उच्चतम मत पाएको थियो। प्रतिनिधि सभामा सिट प्राप्त गर्न दल तीन प्रतिशतको सीमा पार गर्न असमर्थ बनेको थियो। पार्टीले प्रदेश सभा निर्वाचन, २०७४मा १,२४,४४२ मतका साथ चौथो उच्चतम मत प्राप्त गरेको थियो र समानुपातिक प्रतिनिधित्व मार्फत बागमती प्रदेशको प्रदेश सभामा तीन सिट जितेको थियो। पार्टीले २०७४ माघ २३ मा राष्ट्रिय सभाको निर्वाचनमा नेपाली काङ्ग्रेसका उम्मेदवार राधेश्याम अधिकारीलाई समर्थन गर्ने निर्णय गरेको थियो। विवेकशील साझा पार्टीले नयाँ शक्ति पार्टी, नेपालसँगै राष्ट्रपतिय निर्वाचन, २०७४ निर्वाचनमा मतदान गर्नबाट अलग रहेको थियो।

 प्रतिनिधि सभा निर्वाचन, २०७९ र पहिलो अधिवेशन 

मिश्रको प्रस्थान पछि, विवेकशील साझा पार्टीले २०७९ को सङ्घीय र प्रादेशिक चुनावमा भाग लिएको थियो। विवेकशील साझा पार्टीले २०७९ माघ २८ मा अध्यक्ष समिक्षा बास्कोटा, उपाध्यक्ष मिलन पाण्डे र प्रकाशचन्द्र परियार र महासचिव रजनु दर्शनालाई निर्वाचित गर्दै आफ्नो पहिलो महाधिवेशन गरेको थियो।

 चुनावी प्रदर्शन 
निर्वाचननेता(हरू)मतसिटस्थानगठित सरकार#%#+/-२०७४रवीन्द्र मिश्रउज्वल थापा२,१२,३३६२.२२छैटौँ२०७९मिलन पाण्डे४,०४९०.०४

 स्थानीय निर्वाचन 

निर्वाचन नेता(हरू)सिटस्थानीय तह#+/-२०७९रवीन्द्र मिश्र +१ फेटा गाउँपालिका

 नेतृत्व 

 अध्यक्ष 
रवीन्द्र मिश्र, २०७४ साउन ११ - २०७९ जेठ ११

 समिक्षा बास्कोटा, २०७९ माघ २८ - २०८२ मङ्सिर १३

 महासचिव 

 रञ्जु दर्शना -- २०७९ माघ २८ - २०८२ मङ्सिर १३
 प्रवक्ता 

 आशुतोष प्रधान, वि.सं २०८०- २०८२ मङ्सिर १३

 प्रधान कार्यालय व्यवस्थापन 

 नवराज थापा, वि.सं २०८०- २०८२ मङ्सिर १३

 प्रदेश सभाहरूमा उपस्थिति 
प्रदेश निर्वाचनको वर्षसिटगठित सरकारक्रमस्थानबागमती२०७४पाँचौँ

 सन्दर्भ सामग्रीहरू 

श्रेणी:नेपालका विघटित राजनीतिक दलहरू